
17 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 43 


ΑΠΟΦΑΣΕΙΣ 

Αριθμ. ΠΟΑ. 1006 

Καθορισμός του τρόπου, της διαδικασίας υπο¬ 
βολής δηλώσεων και ρύθμιση λοιπών θεμάτων 
εφαρμογής των διατάξεων του Κεφαλαίου Α' του 
Μέρους Πέμπτου «Οικειοθελής Αποκάλυψη Φο¬ 
ρολογητέας Ύλης Παρελθόντων Ετών» (άρθρα 
57-61) του ν. 4446/2016 (Α' 240). 

Ο ΔΙΟΙΚΗΤΗΣ ΤΗΣ 

ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

Ι.Τις διατάξεις των άρθρων 57-61 του ν. 4446/2016 
(Α' 240) και ειδικότερα, τις διατάξεις της παραγράφου 4 
του άρθρου 61, με τις οποίες εξουσιοδοτείται ο Γενικός 
Γραμματέας Δημοσίων Εσόδων να ρυθμίζει τον τρόπο 
και τη διαδικασία υποβολής δηλώσεων και κάθε άλλο 
αναγκαίο θέμα για την εφαρμογή των άρθρων αυτών. 

2. Τις διατάξεις του ν. 4174/2013 (Α’ 170). 

3. Τις διατάξεις του Κεφαλαίου Α'«Σύσταση Ανεξάρτη¬ 
της Αρχής Δημοσίων Εσόδων» του Μέρους Πρώτου του 
ν. 4389/2016 «Επείγουσες διατάξεις για την εφαρμογή 
της συμφωνίας δημοσιονομικών στόχων και διαρθρωτι¬ 
κών μεταρρυθμίσεων και άλλες διατάξεις» (Α' 94) και ειδι¬ 
κότερα των άρθρων 1,2,13,14,17 και 41, όπως ισχύουν. 

4. Τις διατάξεις της υποπαραγράφου Ε2 της παραγρά¬ 
φου Ε του πρώτου άρθρου του ν. 4093/2012 (Α' 222), 
όπως ισχύει, περί σύστασης θέσης Γενικού Γραμματέα 
Δημοσίων Εσόδων, σε συνδυασμό με τις διατάξεις της 
παραγράφου 1 του άρθρου 13 και της παραγράφου 10 
του άρθρου 41 του ν. 4389/2016, όπως ισχύουν. 

5. Την αριθ. 1 /20.01.2016 (ΦΕΚ18/Υ.Ο.Δ.Δ./20.01.2016) 
πράξη του Υπουργικού Συμβουλίου «Επιλογή και διορι¬ 
σμός Γενικού Γραμματέα της Γενικής Γραμματείας Δημο¬ 
σίων Εσόδων του Υπουργείου Οικονομικών», σε συνδυα¬ 
σμό με τις διατάξεις της παραγράφου 10 του άρθρου 41 
του ν. 4389/2016, όπως ισχύουν. 

δ.Τις διατάξεις του άρθρου 4 του ν. 4174/2013 και ει¬ 
δικότερα, τις διατάξεις της παραγράφου 1 αυτού, με τις 
οποίες εξουσιοδοτείται ο Γενικός Γραμματέας Δημοσίων 
Εσόδων να μεταβιβάζει αρμοδιότητες και να αναθέτει 
καθήκοντα του σε όργανα της Φορολογικής Διοίκησης, 


σε συνδυασμό με τις διατάξεις της περ. β' της παρ. 3 του 
άρθρου 41 του ν. 4389/2016, όπως ισχύουν. 

7. Την αριθ. Δ6Α 1036682 ΕΞ2014/25-02-2014 (Β' 478 
και 558) απόφαση του Γενικού Γραμματέα Δημοσίων 
Εσόδων του Υπουργείου Οικονομικών, με θέμα «Μετα¬ 
βίβαση αρμοδιοτήτων και εξουσιοδότηση υπογραφής 
«Με εντολή Γενικού Γραμματέα Δημοσίων Εσόδων» σε 
όργανα της Φορολογικής Διοίκησης», όπως ισχύει, σε 
συνδυασμό με τις διατάξεις της περ. β' της παρ. 3 του 
άρθρου 41 του ν. 4389/2016, όπως ισχύουν. 

8. Το γεγονός ότι με την παρούσα απόφαση δεν προ- 
καλείται δαπάνη στον κρατικό προϋπολογισμό, αποφα¬ 
σίζουμε: 

ΜΕΡΟΣ Α’ 

ΥΠΟΒΟΛΗ ΦΟΡΟΛΟΓΙΚΩΝ ΔΗΛΩΣΕΩΝ 

Άρθρο 1 

Υποβολή και εκκαθάριση δηλώσεων 

1. Οι δηλώσεις υποβάλλονται στον αρμόδιο κατά την 
κείμενη νομοθεσία προϊστάμενο της Δ.Ο.Υ. 

2. Οι δηλώσεις που υποβάλλονται χειρόγραφα, υπο¬ 
βάλλονται σε δύο αντίτυπα. 

3. Επί του σώματος των χειρόγραφα υποβαλλόμενων 
δηλώσεων αναγράφεται ρητά ότι «η δήλωση υποβάλ¬ 
λεται βάσει των διατάξεων των άρθρων 57 έως και 61 
του ν. 4446/2016». Στις περιπτώσεις υποβολής δήλωσης 
φυσικών προσώπων και ατομικών επιχειρήσεων αναγρά¬ 
φεται επιπλέον από τον υπόχρεο και ότι «Δεν εμπίπτω 
στις εξαιρέσεις της παραγράφου 2 του άρθρου 60 του 
ν. 4446/2016». Η αναγραφή των ανωτέρω εξομοιώνεται 
με υπεύθυνη δήλωση του άρθρου 8 του ν. 1599/1986 (Α' 
70). Αν δεν αναγραφούν οι ως άνω φράσεις, θεωρείται 
ότι η υποβληθείσα δήλωση δεν εμπίπτει στις διατάξεις 
των άρθρων 57-61 του ν. 4446/2016. 

4. Εφόσον οι ανωτέρω δηλώσεις υποβάλλονται χει¬ 
ρόγραφα, καταχωρούνται σε ειδικό βιβλίο μεταγραφής 
δηλώσεων, το οποίο αφορά τη ρύθμιση των άρθρων 57 
έως 61 του ν. 4446/2016, ανά φορολογία, ανά έτος, και 
στο οποίο θα αναγράφονται: 

α) Ο αύξων αριθμός χειρόγραφης καταχώρησης, ο 
οποίος είναι και ο αριθμός της δήλωσης. 

β) Η ημερομηνία υποβολής της δήλωσης. 

γ)Το ονοματεπώνυμο ή η επωνυμία του φορολογου- 
μένου. 

δ) Το Α.Φ.Μ του φορολογουμένου. 

ε) Το έτος που αφορά η υποβαλλόμενη δήλωση. 

στ) Το ποσό του προκύπτοντος φόρου. 

ζ) Ο τυχόν πρόσθετος φόρος. 

5. Οι δηλώσεις που υποβάλλονται σύμφωνα με την πα¬ 
ρούσα ρύθμιση, εκκαθαρίζονται με βάση τις ισχύουσες 
διατάξεις κατά το έτος που αφορούν. Η αρμόδια Δ.Ο.Υ. 
στην οποία υποβάλλεται η δήλωση θα προβαίνει στην 
εκκαθάριση της υπολογίζοντας τον πρόσθετο φόρο, 
κατά περίπτωση, κατ’ εφαρμογή των άρθρων 57 και 58 
του ν. 4446/2016. 

Άρθρο 2 

Δηλώσεις φορολογίας εισοδήματος 

1. Για τις δηλώσεις που αφορούν απόδοση φόρου 
εισοδήματος, και λοιπών φόρων, τελών, εισφορών, εκ 
των αναφερομένων στο Παράρτημα του ν. 4174/2013, 
εφαρμόζονται κατά περίπτωση οι διατάξεις των άρθρων 
57 έως 61 του ν. 4446/2016. 

2. Για την εφαρμογή των διατάξεων των άρθρων 57-61 
του ν. 4446/2016, οι δηλώσεις φορολογίας εισοδήματος 
υποβάλλονται χειρόγραφα. 

3. Κατά την υποβολή της αρχικής ή τροποποιητικής 
χειρόγραφης δήλωσης φορολογίας εισοδήματος στη 
Δ.Ο.Υ. προσκομίζονται, κατά περίπτωση, δικαιολογητικά 
από τα οποία προκύπτουν τα ποσά τα οποία δηλώνονται. 

Οταν δεν είναι διαθέσιμα τα δικαιολογητικά που προ- 
βλέπονται από τις εκάστοτε αποφάσεις για τον τύπο και 
περιεχόμενο της δήλωσης φορολογίας εισοδήματος που 
εκδίδονται κατ’ έτος από τη Φορολογική Διοίκηση, τα 
εισοδήματα που δηλώνονται αποδεικνύονται με κάθε 
διαθέσιμο πρόσφορο μέσο. 

4. Αν τα εισοδήματα που δηλώνονται προέρχονται 
από γνωστή πηγή, δηλώνονται στον οικείο κωδικό της 
δήλωσης. Σε περίπτωση προσαύξησης περιουσίας από 
άγνωστη και μη κατονομαζόμενη πηγή, δηλώνονται 
στον κωδικό 507, για τις χρήσεις μέχρι 31.12.2013, και 
στον κωδικό 403, για χρήσεις από 1.1.2014. Ως προς τα 
δικαιολογητικά στην περίπτωση αυτή εφαρμόζονται τα 
οριζόμενα στην παρ. 12 της ΠΟΑ 1095/2011 εγκυκλίου. 

Άρθρο 3 

Δηλώσεις ΦΠΑ 

1. Οι δηλώσεις υποβάλλονται χειρόγραφα. 

2. Ειδικά για τις δηλώσεις του άρθρου 38 του Κώδικα 
Φ.Π. Α. θα γίνεται χρήση των ακόλουθων εντύπων, με τη 
διόρθωση των αντίστοιχων κωδικών όπου απαιτείται: 

α) για φορολογικές περιόδους που έληξαν έως 
31.12.2013 το έντυπο Φ2 050 ΕΚΔΟΣΗ 2011 (2η), που 
ορίστηκε με την ΑΥΟ ΠΟΑ 1149/2011 (Β' 1688), όπως 
ισχύει, 

β) για φορολογικές περιόδους από 1.1.2014 και εφεξής 
το έντυπο Φ2 050 ΕΚΔΟΣΗ 2016, που ορίστηκε με την Α 
ΓΓΔΕ ΠΟΑ 1084/2016 (Β' 1943) και 

γ) για διαχειριστικές περιόδους με λήξη έως και 
31.12.2013, το έντυπο Φ1009/12, που ορίστηκε με την 
ΑΥΟ ΠΟΑ 1045/2012 (Β' 565), για την υποβολή των εκ¬ 
καθαριστικών δηλώσεων. 


Άρθρο 4 

Δηλώσεις τελών και ειδικών φορολογιών 

Οι δηλώσεις για τέλη, εισφορές, ειδικούς και λοιπούς 
φόρους που περιλαμβάνονται στην περίπτωση ε' της 
παραγράφου 1 του άρθρου 2 του ν. 4174/2013 και ανα- 
φέρονται στο Παράρτημα του ίδιου νόμου, όπως ισχύ¬ 
ουν, υποβάλλονται χειρόγραφα. 

Άρθρο 5 

Δηλώσεις στοιχείων ακινήτων, 

Φόρου Μεγάλης Ακίνητης Περιουσίας, 

Ενιαίου Τέλους Ακινήτων, Φόρου Ακίνητης 
Περιουσίας, Ενιαίου Φόρου Ιδιοκτησίας 
Ακινήτων και Ειδικού Φόρου Ακινήτων 

1. Αρχικές ή τροποποιητικές δηλώσεις Φ.Μ.Α.Π. φυσι¬ 
κών και νομικών προσώπων καθώς και δηλώσεις Ε.Τ.ΑΚ. 
και Φ.Α.Π. νομικών προσώπων υποβάλλονται χειρόγραφα. 

Με την υποβολή των δηλώσεων συνυποβάλλονται και 
τα φύλλα υπολογισμού της αξίας των ακινήτων καθώς 
και τα απαιτούμενα δικαιολογητικά για την απαλλαγή 
ακινήτων ή εμπραγμάτων δικαιωμάτων σε ακίνητα. 

2. Αρχικές ή τροποποιητικές δηλώσεις Ε.Φ.Α. υποβάλ¬ 
λονται χειρόγραφα. 

Με την υποβολή της δήλωσης συνυποβάλλονται και 
τα φύλλα υπολογισμού της αξίας των ακινήτων καθώς 
και τα απαιτούμενα με βάση τις οικείες αποφάσεις δι- 
καιολογητικά. 

3. Αρχικές ή τροποποιητικές δηλώσεις Ε9 ετών 2010 
και επομένων υποβάλλονται αποκλειστικά με ηλεκτρονι¬ 
κό τρόπο, με εξαίρεση τις δηλώσεις των αποβιωσάντων 
και των νομικών προσώπων που έχουν διακόψει τις εργα¬ 
σίες τους για τα έτη πριν τη διακοπή των εργασιών τους. 

Επί των σημειώσεων των φορολογουμένων θα ανα¬ 
γράφεται η φράση «ν. 4446/2016». Σε περιπτώσεις στις 
οποίες η δήλωση υποβάλλεται από φυσικά πρόσωπα 
αναγράφεται η φράση «δεν εμπίπτω στις εξαιρέσεις της 
παραγράφου 2 του άρθρου 60 του ν. 4446/2016». Η ως 
άνω σημείωση εξομοιώνεται με την υπεύθυνη δήλωση 
του άρθρου 8 του ν. 1599/1986 (Α' 70). Αν δεν αναγρα- 
φούν οι συγκεκριμένες φράσεις με το συγκεκριμένο λε¬ 
κτικό, όπως ακριβώς ορίζονται στην παρούσα, θεωρείται 
ότι η δήλωση δεν εμπίπτει στις ευνοϊκές διατάξεις των 
άρθρων 57-61 του ν. 4446/2016. 

4. Μετά την υποβολή δηλώσεων Ε9, δηλώσεις - πράξεις 
προσδιορισμού Ε.Τ.ΑΚ. και Φ.Α.Π. φυσικών προσώπων, 
καθώς και ΕΝΦΙΑ, φυσικών και νομικών προσώπων, συ¬ 
ντίθενται και εκκαθαρίζονται ηλεκτρονικά, με βάση την 
ισχύουσα ηλεκτρονική εφαρμογή, και ο τυχόν επιπλέ¬ 
ον προσδιορισθείς πρόσθετος φόρος διαγράφεται με 
απόφαση του αρμοδίου προϊσταμένου Δ.Ο.Υ, μετά από 
αίτηση του υπόχρεου. 

Άρθρο 6 

Δηλώσεις φορολογίας κληρονομιών, δωρεών, 

γονικών παροχών, κερδών από 

τυχερά παίγνια και μεταβίβασης ακινήτων 

1. Αρχικές ή τροποποιητικές δηλώσεις με τη χρήση 
των ευνοϊκών διατάξεων των άρθρων 57 έως και 61 του 
ν. 4446/2016 υποβάλλονται χειρόγραφα. 

2. Με την υποβολή των δηλώσεων συνυποβάλλονται 
και τα φύλλα υπολογισμού της αξίας των ακινήτων κα¬ 
θώς και τα απαιτούμενα κατά περίπτωση δικαιολογητικά. 

ΜΕΡΟΣ Β’ 

ΥΠΟΒΟΛΗ ΔΗΛΩΣΕΩΝ 

ΦΟΡΟΛΟΓΟΥΜΕΝΩΝ ΣΕ ΕΛΕΓΧΟ 

Άρθρο 7 

Διαδικασία υπαγωγής στη ρύθμιση 

σε περιπτώσεις ελέγχου 

1. Στις διατάξεις της ρύθμισης των άρθρων 57 έως 61 
του ν. 4446/2016 μπορούν να υπαχθούν και φορολο¬ 
γούμενοι για τους οποίους έχει εκδοθεί ή θα εκδοθεί 
εντολή ελέγχου μέχρι την 31.05.2017, με την επιφύλαξη 
των εξαιρέσεων του άρθρου 60 του νόμου αυτού. 

2. Ο Προϊστάμενος της Δ.Ο.Υ. ή του Ελεγκτικού Κέ¬ 
ντρου ή του Ειδικού Συνεργείου Ελέγχου του άρθρου 39 
του ν. 1914/1990, ή της Υ.Ε.Δ.Δ.Ε., υπάλληλοςτων οποίων 
διενεργεί ή θα διενεργήσει έλεγχο βάσει εντολής ελέγχου 
που έχει εκδοθεί ή θα εκδοθεί μέχρι την 31-05-2017 και 
εφόσον δεν έχει κοινοποιηθεί στον φορολογούμενο η 
εντολή ελέγχου ή η πρόσκληση παροχής πληροφοριών 
του άρθρου 14 του ν. 4174/2013, συντάσσει σύμφωνα με 
το συνημμένο υπόδειγμα, το οποίο αποτελεί αναπόσπα¬ 
στο στοιχείο της παρούσης και κοινοποιεί στον φορο¬ 
λογούμενο, σύμφωνα με τις διατάξεις του άρθρου 5 του 
ν. 4174/2013, ειδική πρόσκληση προκειμένου, εφόσον 
το επιθυμεί, να ασκήσει το σχετικό δικαίωμα περί υπο¬ 
βολής δηλώσεων. 

Στην ειδική πρόσκληση αναγράφονται ο αριθμός, η 
ημερομηνία της εντολής ελέγχου, η φορολογική περί¬ 
οδος ή υπόθεση καθώς και το είδος φορολογίας που 
αφορά ο φορολογικός έλεγχος. 

Μετά την κοινοποίηση της ειδικής πρόσκλησης, έχουν 
εφαρμογή τα οριζόμενα στο δεύτερο εδάφιο της πε¬ 
ρίπτωσης α’ της παραγράφου 3 του άρθρου 58 του 
ν. 4446/2016 για την προθεσμία υποβολής δηλώσεων 
και τον καθορισμό του οφειλόμενου πρόσθετου φόρου. 

3. Για κάθε δήλωση της παραγράφου 1 του άρθρου 57 
του ν. 4446/2016 συνυποβάλλεται υποχρεωτικά και 
υπεύθυνη δήλωση, συμπληρωμένη σύμφωνα με συ¬ 
νημμένο υπόδειγμα, το οποίο αποτελεί αναπόσπαστο 
μέρος της παρούσας, στην οποία εμπεριέχονται στοι¬ 
χεία αναφορικά με την κοινοποίηση (και την ημερομη¬ 
νία κοινοποίησης) ή μη εντολής ελέγχου ή πρόσκλησης 
παροχής πληροφοριών του άρθρου 14 του ν. 4174/2013 
ή ειδικής πρόσκλησηςτης παραγράφου 2 του άρθρου 7 
της παρούσας, την φορολογική περίοδο ή υπόθεση και 
το είδος της φορολογίας που αφορά ο φορολογικός 
έλεγχος, την αρμόδια Ελεγκτική Υπηρεσία, όπως αυτά 
αναφέρονται στην εντολή ελέγχου, την πρόσκληση του 
άρθρου 14 ν. 4174/2013 ή την ειδική πρόσκληση, την 
κοινοποίηση (και την ημερομηνία κοινοποίησης) ή μη 
προσωρινού προσδιορισμού φόρου, τελών, εισφοράς 
ή προστίμου. 

Κατόπιν υποβολής των δηλώσεων του ν. 4446/2016, 
οι φορολογούμενοι προσκομίζουν φωταντίγραφα των 
υποβληθεισών δηλώσεων και των σχετικών παραστα¬ 
τικών στην αρμόδια ελεγκτική υπηρεσία, προκειμένου 


αυτές να συνεκτιμηθούν κατά τη διενέργεια του ελέγχου. 
Παράλληλα οι Δ.Ο.Υ., οι οποίες παραλαμβάνουν τις δη¬ 
λώσεις, ενημερώνουν χωρίς καθυστέρηση τις ελεγκτι¬ 
κές υπηρεσίες, οι οποίες και μπορούν να αναζητούν τις 
δηλώσεις αυτές. 

Άρθρο 8 

Περιπτώσεις υπαγωγής 

1. Οι φορολογούμενοι δύνανται να υποβάλουν τις 
δηλώσεις της παραγράφου 1 του άρθρου 57 εντός τρι¬ 
άντα (30) ημερών από τη δημοσίευση του ν. 4446/2016, 
ήτοι έως την 23.1.2017, εφόσον έχει ήδη κοινοποιηθεί 
σε αυτούς προσωρινός διορθωτικός προσδιορισμός 
φόρου ή προστίμων, κατά την ημερομηνία κατάθεσης 
του ν. 4446/2016 στη Βουλή (12.12.2016) και δεν έχει 
κοινοποιηθεί οριστική πράξη διορθωτικού προσδιορι¬ 
σμού φόρου ή προστίμων ή οποιαδήποτε αντίστοιχη 
καταλογιστική πράξη, με βάση τις προϊσχύσασες του 
ν. 4174/2013 διατάξεις. 

Οριστικές πράξεις διορθωτικού προσδιορισμού φό¬ 
ρου ή επιβολής προστίμων που αφορούν προσωρινούς 
διορθωτικούς προσδιορισμούς φόρου ή προστίμων, οι 
οποίοι είχαν ήδη κοινοποιηθεί κατά την ημερομηνία κα¬ 
τάθεσης του ν. 4446/2016 στη Βουλή, κοινοποιούνται 
μόνο μετά την πάροδο της ανωτέρω προθεσμίας των 
τριάντα (30) ημερών. 

Σε περίπτωση που πριν την κοινοποίηση των ανωτέρω 
οριστικών πράξεων υποβάλλονται δηλώσεις σύμφωνα 
με το ν. 4446/2016, ισχύουν τα ακόλουθα: 

α. Εφόσον η φορολογητέα ύλη που περιλαμβάνεται 
στις δηλώσεις αυτές, δεν διαφοροποιείται σε σχέση με 
τη φορολογητέα ύλη του προσωρινού διορθωτικού 
προσδιορισμού του φόρου και αφορά την ίδια φορο¬ 
λογική περίοδο και το ίδιο φορολογικό αντικείμενο που 
αναφέρεται στην εντολή ελέγχου, αυτή θα λαμβάνεται 
υπόψη κατά την σύνταξη της οικείας έκθεσης ελέγχου 
και την ολοκλήρωση της υπόθεσης, ως προς το συγκε¬ 
κριμένο φορολογικό αντικείμενο και τη συγκεκριμένη 
φορολογική περίοδο. 

Ομοίως, εφόσον η φορολογητέα ύλη που περιλαμ¬ 
βάνεται στις δηλώσεις αυτές, δεν διαφοροποιείται σε 
σχέση με τη φορολογητέα ύλη των εκδοθεισών πράξεων 
οριστικού διορθωτικού προσδιορισμού φόρου, και υπό 
τις ίδιες ως άνω προϋποθέσεις, οι εκδοθείσες οριστικές 
πράξεις διορθωτικού προσδιορισμού φόρου και επιβο¬ 
λής προστίμων θα τροποποιούνται αναλόγως, με αιτιο¬ 
λογημένη πράξη, η οποία συντάσσεται και υπογράφεται 
από το όργανο που τις εξέδωσε. 

β. Εφόσον η φορολογητέα ύλη των δηλώσεων του 
ν. 4446/2016 υπολείπεται της φορολογητέας ύλης του 
προσωρινού διορθωτικού προσδιορισμού του φόρου, 
αυτή θα λαμβάνεται υπόψη κατά την σύνταξη της οι¬ 
κείας έκθεσης ελέγχου, προκειμένου να εκδίδονται οι 
οριστικές πράξεις διορθωτικού προσδιορισμού φόρου 
και επιβολής προστίμων. 

Ομοίως, εάν η φορολογητέα ύλη των δηλώσεων του 
ν. 4446/2016 υπολείπεται της φορολογητέας ύλης των 
εκδοθεισών οριστικών πράξεων διορθωτικού προσδιο¬ 
ρισμού, θα γίνεται τροποποίηση των πράξεων αυτών με 

αιτιολογημένη πράξη, η οποία συντάσσεται και υπογρά¬ 
φεται από το όργανο που τις εξέδωσε, εφαρμοζομένων 
κατά τα λοιπά των διατάξεων του ν. 4174/2013. 

γ. Εφόσον με την φορολογητέα ύλη που περιλαμβά¬ 
νεται στις υποβαλλόμενες δηλώσεις του ν. 4446/2016, 
αποκαθίστανται πλήρως φορολογικές παραβάσεις σε 
όλες τις φορολογίες που επηρεάζονται από τις παρα¬ 
βάσεις αυτές, εφαρμόζονται αναλόγως τα αναφερόμενα 
στην περίπτωση α' της παρούσας παραγράφου για τους 
προσωρινούς προσδιορισμούς φόρου και προστίμων 
καθώς και για τις οριστικές πράξεις διορθωτικού προσ¬ 
διορισμού φόρου και προστίμων. 

δ. Εφόσον με τη φορολογητέα ύλη που περιλαμβά¬ 
νεται στις υποβαλλόμενες δηλώσεις του ν. 4446/2016, 
αποκαθίστανται μερικώς φορολογικές παραβάσεις σε 
όλες τις φορολογίες που επηρεάζονται από τις παρα¬ 
βάσεις αυτές, εφαρμόζονται αναλόγως τα αναφερόμενα 
στην περίπτωση β' της παρούσας παραγράφου για τους 
προσωρινούς προσδιορισμούς φόρου και προστίμων 
καθώς και για τις οριστικές πράξεις διορθωτικού προσ¬ 
διορισμού φόρου και προστίμων. 

ε. Εκδοθείσες οριστικές πράξεις διορθωτικού προσ¬ 
διορισμού φόρου ή επιβολής προστίμων, οι οποίες 
κοινοποιήθηκαν μετά την ημερομηνία κατάθεσης του 
ν. 4446/2016 (12-12-2016) και μέχρι τη λήξη της προθε¬ 
σμίας του τρίτου εδαφίου της παρ. 5 του άρθρου 58 του 
ως άνω νόμου (23-1 -2017), μετά την υποβολή δηλώσεων 
της παρούσας παραγράφου τροποποιούνται με αιτιολο¬ 
γημένη πράξη του οργάνου που τις εξέδωσε, εφαρμο¬ 
ζομένων των ανωτέρω, κατά περίπτωση. Πράξεις που 
κοινοποιήθηκαν μετά την 12-12-2016 κοινοποιούνται 
εκ νέου μετά την πάροδο της ανωτέρω τριακονθήμερης 
προθεσμίας, σύμφωνα με το τρίτο εδάφιο της παρ. 5 του 
άρθρου 58 του νόμου, είτε ως έχουν, είτε αφού τροποποι¬ 
ηθούν, κατά τα αναφερόμενα στο προηγούμενο εδάφιο. 
Οι σχετικές διαδικαστικές προθεσμίες εκκινούν μετά την 
ως άνω εκ νέου κοινοποίησή τους. 

2.0 φορολογούμενος δύναται να υποβάλει τις δηλώ- 
σειςτηςπαραγράφου 1 του άρθρου 57, για φορολογικά 
αντικείμενα που αναφέρονται στην εντολή, εντός εξήντα 
(60) ημερών από τη δημοσίευση του ν. 4446/2016 εφό¬ 
σον έχει ήδη κοινοποιηθεί σε αυτόν εντολή ελέγχου ή 
πρόσκληση παροχής πληροφοριών του άρθρου 14 του 
ν. 4174/2013, κατά την κατάθεση του ν. 4446/2016 στη 
Βουλή (12-12-2016). 

Προσωρινοί διορθωτικοί προσδιορισμοί φόρου ή 
προστίμων, κοινοποιούνται μόνο μετά την πάροδο της 
ανωτέρω προθεσμίας των εξήντα (60) ημερών. 

Ο φορολογούμενος δύναται να υποβάλει δηλώσεις 
για τα φορολογικά αντικείμενα που αναφέρονται στην 
εντολή και μετά την πάροδο των εξήντα (60) ημερών 
και μέχρι το πέρας της προθεσμίας της παραγράφου 1 
του άρθρου 57, εφόσον δεν έχει εκδοθεί οριστική πρά¬ 
ξη διορθωτικού προσδιορισμού φόρου ή προστίμου. 
Αναφορικά με την υποβολή δηλώσεων του ν. 4446/2016, 
εφόσον έχει ήδη κοινοποιηθεί, την 12-12-2016 εντολή 
ελέγχου ή πρόσκληση παροχής πληροφοριών του άρ¬ 
θρου 14 του ν. 4174/2013, ισχύουν τα ακόλουθα: 


α. Σε περίπτωση που οι δηλώσεις του ν. 4446/2016 
υποβάλλονται πριν την πάροδο της ανωτέρω προθεσμί¬ 
ας των εξήντα (60) ημερών καθώς και στην περίπτωση 
που αυτές υποβάλλονται μετά την ανωτέρω προθεσμία 
και δεν έχει κοινοποιηθεί προσωρινός διορθωτικός 
προσδιορισμός φόρου ή προστίμου, τότε οι δηλώσεις 
αυτές λαμβάνονται υπόψη κατά τη διενέργεια του φο¬ 
ρολογικού ελέγχου. 

β. Σε περίπτωση που οι δηλώσεις του ν. 4446/2016 
υποβάλλονται μετά την ανωτέρω προθεσμία των εξή¬ 
ντα (60) ημερών και έχει ήδη κοινοποιηθεί προσωρινός 
διορθωτικός προσδιορισμός φόρου ή προστίμου, τότε 
έχουν εφαρμογή τα οριζόμενα στο πρώτο εδάφιο των 
περιπτώσεων α' και β' της παραγράφου 1 του παρόντος 
άρθρου. 

Εφόσον με τη φορολογητέα ύλη που περιλαμβάνεται 
στις υποβαλλόμενες δηλώσεις του ν. 4446/2016 υποκα¬ 
θίστανται πλήρως ή μερικώς φορολογικές παραβάσεις 
σε όλες τις φορολογίες που επηρεάζονται από τις παρα¬ 
βάσεις αυτές, έχουν εφαρμογή τα οριζόμενα στο πρώτο 
εδάφιο των περιπτώσεων α' και β' της παραγράφου 1 του 
παρόντος άρθρου, αντιστοίχως. 

3.0 φορολογούμενος δύναται να υποβάλει τις δηλώ- 
σειςτηςπαραγράφου 1 του άρθρου 57, για φορολογικά 
αντικείμενα που αναφέρονται στην εντολή, εντός ενε¬ 
νήντα (90) ημερών από την κοινοποίηση της εντολής 
ελέγχου ή της πρόσκλησης παροχής πληροφοριών του 
άρθρου 14 του ν. 4174/2013, ή της ειδικής πρόσκλησης 
της παρ. 2 του άρθρου 7 της παρούσας, εφόσον η εντο¬ 
λή ελέγχου ή η πρόσκληση παροχής πληροφοριών του 
άρθρου 14 του ν. 4174/2013, κοινοποιείται σε αυτόν μετά 
την κατάθεση του ν. 4446/2016 στη Βουλή (12-12-2016). 

Προσωρινοί διορθωτικοί προσδιορισμοί φόρου ή 
προστίμων, κοινοποιούνται μόνο μετά την πάροδο της 
ανωτέρω προθεσμίας των ενενήντα (90) ημερών. 

Ο φορολογούμενος δύναται να υποβάλει δηλώσεις 
για τα φορολογικά αντικείμενα που αναφέρονται στην 
εντολή και μετά την πάροδο των ενενήντα (90) ημερών 
και μέχρι το πέρας της προθεσμίας της παραγράφου 1 
του άρθρου 57, εφόσον δεν έχει εκδοθεί οριστική πράξη 
διορθωτικού προσδιορισμού φόρου ή προστίμου. 

Αναφορικά με την υποβολή δηλώσεων του ν. 4446/ 
2016, εφόσον η εντολή ελέγχου ή η πρόσκληση παροχής 
πληροφοριών του άρθρου 14 του ν. 4174/2013 ή η ειδική 
πρόσκληση της παρ. 2 του άρθρου 7 της παρούσας κοι¬ 
νοποιείται μετά την 12-12-2016, ισχύουν τα ακόλουθα: 

α. Σε περίπτωση που οι δηλώσεις του ν. 4446/2016 
υποβάλλονται πριν την πάροδο της ανωτέρω προθεσμί¬ 
ας των ενενήντα (90) ημερών καθώς και στην περίπτωση 
που αυτές υποβάλλονται μετά την ανωτέρω προθεσμία 
και δεν έχει κοινοποιηθεί προσωρινός διορθωτικός 
προσδιορισμός φόρου ή προστίμου, τότε οι δηλώσεις 
αυτές λαμβάνονται υπόψη κατά τη διενέργεια του φο¬ 
ρολογικού ελέγχου. 

β. Σε περίπτωση που οι δηλώσεις του ν. 4446/2016 
υποβάλλονται μετά την ανωτέρω προθεσμία των ενενή¬ 
ντα (90) ημερών και έχει ήδη κοινοποιηθεί προσωρινός 
διορθωτικός προσδιορισμός φόρου ή προστίμου, τότε 
έχουν εφαρμογή τα οριζόμενα στο πρώτο εδάφιο των 

περιπτώσεων α’ και β' της παραγράφου 1 του παρόντος 
άρθρου. 

Εφόσον με την φορολογητέα ύλη που περιλαμβάνεται 
στις υποβαλλόμενες δηλώσεις του ν. 4446/2016, αποκα- 
θίστανται πλήρως ή μερικώς φορολογικές παραβάσεις 
σε όλες τις φορολογίες που επηρεάζονται από τις παρα¬ 
βάσεις αυτές, έχουν εφαρμογή τα οριζόμενα στο πρώτο 


εδάφιο των περιπτώσεων α' και β' της παραγράφου 1 του 
παρόντος άρθρου, αντιστοίχως. 

4. Οι υποβαλλόμενες σύμφωνα με τον ν. 4446/2016 δη¬ 
λώσεις, επαληθεύονται και αξιολογούνται πριν η Φορο¬ 
λογική Διοίκηση προβεί στην έκδοση ή την τροποποίηση 
της εκδοθείσας οριστικής πράξης, εφόσον επηρεάζουν 
το αποτέλεσμα του φορολογικού ελέγχου. 

ΥΠΕΥΘΥΝΗ ΔΗΛΩΣΗ 

(άρθρο 8 Ν.1599/1986) 


Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 

παρ. 4Ν. 1599/1986) 


ΠΡΟΣ * (1) : 


Ο - Η Όνομα: 


Επώνυμο: 


Όνομα και Επώνυμο Πατέρα: 


Όνομα και Επώνυμο Μητέρας: 


Ημερομηνία γέννησης (2) : 


Τόπος Γέννησης: 


Αριθμός Δελτίου Ταυτότητας: 


Τηλ: 


Τόπος Κατοικίας: Οδός: 

Αριθ: ΤΚ: 

Αρ. Τηλεομοιοτύπου (Ραχ): 


Δ/νση Ηλεκτρ. 

Ταχυδρομείου 

(ΕπιαίΙ): 


Με ατομική μου ευθύνη και γνωρίζοντας τις κυρώσεις (3) 4 5 , που προβλέπονται από τις διατάξεις της παρ. 6 του άρθρου 22 του 
Ν. 1599/1986, δηλώνω ότι στο πλαίσιο των διατάξεων των άρθρων 57 - 61 του ν. 4446/2016: 


Δεν μου έχει κοινοποιηθεί εντολή φορολογικού ελέγχου ή πρόσκληση του άρθρου 14 του ν. 4174/2013 ή ειδική 

πρόσκληση της αριθμ. Απόφασης.ή Προσωρινός Διορθωτικός Προσδιορισμός φόρου 

ή προστίμων. _ 

Μου έχει κοινοποιηθεί εντολή φορολογικού ελέγχου ή πρόσκληση του άρθρου 14 του ν. 4174/2013 ή ειδική 

πρόσκληση της αριθμ. Απόφασης. την (ημερομηνία).με αριθμ.από 

την (ελεγκτική υπηρεσία). . 

Μου έχει κοινοποιηθεί Προσωρινός Διορθωτικός Προσδιορισμός φόρου ή προστίμων την. 

Η δήλωση που υποβάλλεται με την παρούσα καταλαμβάνει τη φορολογική περίοδο ή υπόθεση, το είδος φορολογίας 
του ελέγχου, όπως αυτά αναγράφονται στην εκδοθείσα εντολή ελέγχου. 


Επιλέξτε κατά περίπτωση 

Ημερομηνία: ././. 

Ο/Η Δηλών/ούσα (5) 


(Υπογραφή) 


(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση. 

(2) Αναγράφεται ολογράφως. 

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του 
άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον 
εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών. 

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την 
δηλούσα. 

(5) Σε περίπτωση υποβολής της παρούσας από εκπρόσωπο νομικού προσώπου ή νομικής οντότητας, συνυποβάλλεται σχετικό 
νομιμοποιητικό έγγραφο. 

ΕΛΛΗΝΙΚΗ ΔΗΜΟΚΡΑΤΙΑ 

ΑΛΑΕ 

Ανεξάρτητη Αρχή 
Δημοσίων Εσόδων 

ΕΛΕΓΚΤΙΚΗ ΥΠΗΡΕΣΙΑ: 

Ταχ. Δ/νση 

Ταχ. Κώδικας : 

Πληροφορίες : 

Τηλέφωνο : 

Ρθχ : 

Ε-ΜθΐΙ : 



Αθήνα, 

Αριθ. Πρωτ.: 


ΕΙΔΙΚΗ ΠΡΟΣΚΛΗΣΗ 

Οικειοθελούς Αποκάλυψης Φορολογητέας Ύλης Παρελθόντων Ετών 

ΟΝΟΜ/ΜΟΉ ΕΠΩΝΥΜΙΑ: 

ΑΝΤΙΚΕΙΜΕΝΟ ΕΡΓΑΣΙΩΝ: 

ΔΙΕΥΘΥΝΣΗ: 

Α.Φ.Μ.: 

ΑΡΜΟΔΙΑ Δ.Ο.Υ.: 

Σας γνωστοποιούμε ότι από την υπηρεσία μας έχει εκδοθεί η με αριθμ. (αριθμός & 

ημ/νία εντολής) εντολή φορολογικού ελέγχου για 1 . 


Κατόπιν αυτού, κατ' εφαρμογή των διατάξεων του άρθρου 58 του ν. 4446/2016, μπορείτε να υπαχθείτε 
στις ευνοϊκές διατάξεις του άρθρου 59 του ως άνω νόμου, υποβάλλοντας τις σχετικές δηλώσεις της παρ. 1 
του άρθρου 57 για φορολογικά αντικείμενα που αναφέρονται στην εντολή, με τους όρους και τις 
προϋποθέσεις που ορίζονται σε αυτόν. 

Σημειώνεται ότι οι παραπάνω δηλώσεις υποβάλλονται από το φορολογούμενο στην αρμόδια, κατά 
περίπτωση, Δ.Ο.Υ. Κατόπιν υποβολής των δηλώσεων του ν.4446/2016, οι φορολογούμενοι προσκομίζουν 
αντίγραφα των υποβληθεισών δηλώσεων και των σχετικών παραστατικών στην αρμόδια ελεγκτική 
υπηρεσία, προκειμένου να συνεκτιμηθούν κατά τη διενέργεια του ελέγχου. 

Ο Προϊστάμενος της Ελεγκτικής Υπηρεσίας 


1. Αναγράφεται επακριβώς και αναλυτικά η φορολογική περίοδος ή υπόθεση, το είδος φορολογίας του ελέγχου, όπως αυτά 
αναγράφονται στην εκδοθείσα εντολή ελέγχου. 


Ελεγκτική Υπηρεσία 


ΑΠΟΔΕΙΚΤΙΚΟ ΕΠΙΔΟΣΗΣ 


Σήμερα στις 
υπογράφων 


κάτοικο... 
και αφού 


του μήνα 


.του έτους 201, 


.πήγα για να επιδώσω στ. 

.στην οδό 

βρήκα αυτόν, την επέδωσα στον. 


ημέρα της εβδομάδος. και ώρα.ο 

..μετά από έγγραφη παραγγελία του Προϊσταμένου τ 


,αριθ.την παρούσα πρόσκληση 


Ο υπάλληλος που Αυτός που παρέλαβε 

έκανε την επίδοση την πρόσκληση 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'43/17.01.2017 


Η απόφαση αυτή να δημοσιευθεί στη Εφημερίδα της Κυβερνήσεως. 
Αθήνα, 16 Ιανουάριου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 










